Bucharos emyratas

Bucharos emyratas (uzbekų kalba: Buxoro Amirligi) – buvusi Vidurinės Azijos valstybė, egzistavusi nuo 1747 m. iki 1920 m. Šio emyrato sostinė ir svarbiausias politinis ir ekonominis centras buvo Buchara. 

Valstybė susikūrė, kai Bucharos chanatą užkariavo Nadiras Šachas, ir ją valdė Mangito dinastijos emyrai. Kadangi jie nebuvo kilę iš Čingischano, jiems atiteko žemesnis „emyro“ titulas.

1873 m. Bucharos miestą užėmė Rusijos imperijos kariuomenė, emyratas tapo Rusijos protektoratu.

1920 m. Bucharos emyratą užėmė bolševikai ir pervadino jį Bucharos Liaudies Sovietų Respublika. Mūsų laikais didžioji buvusio emyrato teritorijos dalis priklauso Uzbekijai, o nedideli plotai – Tadžikijai, Turkmėnijai ir Kazachstanui.

Sogdo istorija
Mongolų-totorių valstybės